นายกรัฐมนตรี ไม่ตอบคำถามการเปิดตัวเข้าพรรครวมไทยสร้างชาติ นายกรัฐมนตรีขอลากิจช่วงบ่ายวันนี้
ภายหลัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบตราสัญลักษณ์เมืองอัจฉริยะประเทศไทย ประจำปี 2565 ได้ปฏิเสธตอบคำถามผู้สื่อข่าวถึงการเปิดตัวเข้าพรรครวมไทยสร้างชาติช่วงเย็นวันนี้ขณะที่ นางณัฐฏ์จารี อนันตศิลป์ เลขาธิการคณะรัฐมนตรี ได้มีหนังสือแจ้งไปยังรัฐมนตรีทุกคน ว่า พลเอก ประยุทธ์ จันทร์โอชา นายกรัฐมนตรี มีความประสงค์จะลากิจ ในวันจันทร์ที่ 9 มกราคม 2566 ตั้งแต่เวลา 13.00 น. เป็นต้นไป ทั้งนี้เพื่อปฏิบัติให้เป็นไปตามระเบียบสำนักนายกรัฐมนตรีว่าด้วยการลาของข้าราชการ พ.ศ. 2555 ข้อที่ 41 การลากิจครั้งนี้ คาดว่ามาจากกรณีที่พรรครวมไทยสร้างชาติ จะมีการเปิดตัว พลเอก ประยุทธ์ เข้าร่วมงานเป็นสมาชิกพรรค ที่ศูนย์การประชุมแห่งชาติสิริกิติ์ เพื่อป้องกันการครหา ว่าใช้เวลาราชการในการร่วมกิจกรรมดังกล่าว